open-index/open-wikipedia-markdown huggingface dataset:
สุเมธแอนด์เดอะปั๋ง

**สุเมธ แอนด์ เดอะปั๋ง** เป็นศิลปินดูโอที่เกิดจากการรวมตัวกันของ สุเมธ องอาจ และปั๋ง - ประกาศิต โบสุวรรณ สังกัดจีนี่เรคอร์ดส ในเครือจีเอ็มเอ็ม แกรมมี่ เพลงที่เป็นที่รู้จักของผู้ฟังได้แก่ แจกัน ไม่เสียใจที่รักเธอ กาลครั้งหนึ่งความรัก วันนี้ฉันมีเธอ 

นอกจากนี้ สุเมธ แอนด์ เดอะปั๋ง ยังมีการนำเพลงเก่าๆ มาคัฟเวอร์ใหม่ในสไตล์ของตัวเองในแต่อัลบั้ม เช่น พรานล่อเนื้อ หัวหินสิ้นมนต์รัก ชั่วฟ้าดินสลาย รักเอาบุญ ขอให้เหมือนเดิม เป็นต้น

## สมาชิก

* สุเมธ องอาจ (เกิดเมื่อวันที่ 4 ตุลาคม พ.ศ. 2512) ร้องนำ / กีต้าร์
* ประกาศิต โบสุวรรณ (เกิดเมื่อวันที่ 23 มีนาคม พ.ศ. 2511) กีต้าร์ / ประสานเสียง

## รายการทีวี
* โค้ชเดอะวอยซ์ คิดส์ ไทยแลนด์ ซีซั่นที่ 2 และซีซั่นที่ 3
## ผลงานเพลง

* อัลบั้ม สุเมธ แอนด์ เดอะปั๋ง (19 กุมภาพันธ์ 2541)
* อัลบั้ม X-Change (4 มีนาคม 2542)
* อัลบั้ม บังกะโล (27 พฤษภาคม 2542)
* อัลบั้ม X Change 3 (17 มิถุนายน 2542)
* อัลบั้ม X TRACK 3 (8 กรกฎาคม 2542)
* อัลบั้ม X-Change Special Love Songs (4 เมษายน 2543)
* อัลบั้ม กาลครั้งหนึ่ง...ความรัก (10 กุมภาพันธ์ 2544)
* อัลบั้ม Meeting (26 ตุลาคม 2544)
* อัลบั้ม แกลอรี่ คลาสสิก (21 พฤษภาคม 2545) (รวมเพลงฮิต)
* อัลบั้ม แกลอรี่ ป๊อป (21 พฤษภาคม 2545) (รวมเพลงฮิต)
* อัลบั้ม โต๊ะเดิม (18 มกราคม 2548)
*อัลบั้ม forever love hits by สุเมธ แอนด์ เดอะปั๋ง (25 สิงหาคม 2554)
*อัลบั้ม MP3 สุเมธ & เดอะปั๋ง (พฤษภาคม 2557)
*อัลบั้ม Signature Collection สุเมธ แอนด์ เดอะปั๋ง (6 มีนาคม 2561)
* สุเมธแอนด์เดอะปั๋ง ได้ร่วมแสดงมิวสิควีดีโอ เพลง วันใสใส ของ กบ ทรงสิทธิ์
*สุเมธแอนด์เดอะปั๋ง ได้ร่วมแสดงมิวสิควีดีโอ เพลง รักเอย ของ มาช่า วัฒนพานิช

## รางวัล

* สีสันอะวอร์ดส์ ครั้งที่ 11 ประจำปี พ.ศ. 2541 สาขาศิลปินหน้าใหม่ยอดเยี่ยม จากอัลบั้ม สุเมธ & เดอะปั๋ง
* สีสันอะวอร์ดส์ ครั้งที่ 14 ประจำปี พ.ศ. 2544 สาขาเพลงในการบันทึกเสียงยอดเยี่ยม จากเพลง พระจันทร์อ้วน

หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:วงกลุ่มสองสัญชาติไทย
หมวดหมู่:โค้ชเดอะวอยซ์ไทยแลนด์
อกอสติโน ชิจิ

**อกอสติโน ชิจิ** () (28 สิงหาคม พ.ศ. 2008 - 11 เมษายน พ.ศ. 2063) เป็นนายธนาคารชาวอิตาเลียนในสมัยฟื้นฟูศิลปวิทยา

อกอสติโน ชิจิ เกิดที่เมืองเซียนนา เป็นสมาชิกของตระกูลชิจิอันมีชื่อเสียงและมีประวัติยาวนาน เขาได้เดินทางเข้าสู่กรุงโรมเมื่อประมาณ พ.ศ. 2030 เพื่อทำงานร่วมกับ Mariano ผู้เป็นบิดา ในฐานะที่เป็นทายาทของกองทุนอันมั่งคั่งแห่งเมืองหลวง เขามีทรัพย์สินเพิ่มพูนมากขึ้นหลังจากได้ถวายเงินกู้ยืมจำนวนมากให้แด่สมเด็จพระสันตะปาปาอเล็กซานเดอร์ที่ 6 และผู้ปกครองคนอื่นๆในสมัยนั้น และยังได้ทำธุรกิจผูกขาดด้านต่างๆ อย่างเช่น ธุรกิจเกลือแห่ง Papal States และ Kingdom of Naples รวมทั้งสารส้มที่ขุดพบใน Tolfa, Agnato และ Ischia di Castro โดยในธุรกิจสิ่งทอนั้น สารส้มเป็นส่วนประกอบที่จำเป็นที่ช่วยให้สีย้อมติดเนื้อวัสดุสิ่งทอ
alt=|left|thumb|300x300px|รายละเอียดของภาพ Loggia di Psiche ใน Villa Farnesina บ้านพักของอกอสติโน ชิจิ ในกรุงโรม
อกอสติโน ชิจิ ยังมีบทบาทเป็นผู้อุปถัมถ์ศิลปินและนักประพันธ์ โดยหนึ่งในนักประพันธ์ที่เขาอุปถัมภ์คือ Pietro Aretino และศิลปินชื่อดังส่วนใหญ่ในต้นคริสต์ศตวรรษที่ 16 ก็อยู่ในการอุปถัมภ์ของเขา ได้แก่ เปียโตร เปรูจิโน, Sebastiano del Piombo, Giovanni da Udine, Giulio Romano, Sodoma และราฟาเอล นอกจาก Perugino แล้ว ศิลปินชื่อดังเหล่านี้ได้รับมอบหมายจากอกอสติโน ชิจิ ให้เตรียมการตกแต่งบ้านพักที่เขาสร้างขึ้นริมฝั่งแม่น้ำไทเบอร์ ซึ่งทุกวันนี้รู้จักกันในชื่อว่า Villa Farnesina โดยราฟาเอลได้วาดภาพปูนเปียกในชื่อว่า *Triumph of Galatea* ไว้บนฝาผนังของบ้านพัก

อกอสติโน ชิจิ ได้มอบหมายให้ราฟาเอลสร้างวิหารชิจิภายในโบสถ์ซานตามาเรียเดลโปโปโล ศพของเขาถูกฝังอยู่ที่วิหารแห่งนี้หลังจากเสียชีวิตเมื่อ พ.ศ. 2063 และยังมีวิหารประจำตระกูลอีกแห่งหนึ่งอยู่ที่โบสถ์ Santa Maria della Pace

หมวดหมู่:บุคคลที่เกิดในปี พ.ศ. 2008
หมวดหมู่:นักการธนาคารชาวอิตาลี
หมวดหมู่:บุคคลจากแคว้นตอสคานา
คณะรัฐมนตรีไทย คณะที่ 33

**[[คณะรัฐมนตรีไทย|คณะรัฐมนตรี]]** คณะที่ 33 ของไทย (14 ตุลาคม พ.ศ. 2516 - 22 พฤษภาคม พ.ศ. 2517)

นายสัญญา ธรรมศักดิ์ เป็นนายกรัฐมนตรี ประกาศพระบรมราชโองการ ลงวันที่ 14 ตุลาคม พ.ศ. 2516 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ ทวี แรงขำ
รองประธานสภานิติบัญญัติแห่งชาติ ปฏิบัติหน้าที่แทน ประธานสภานิติบัญญัติแห่งชาติ เป็นผู้ลงนามรับสนองพระบรมราชโองการ

## รายชื่อคณะรัฐมนตรีคณะที่ 33 ของไทย
ในวันที่ 16 ตุลาคม พ.ศ. 2516 มีการแต่งตั้งคณะรัฐมนตรี ดังนี้

# นายสุกิจ นิมมานเหมินท์ เป็นรองนายกรัฐมนตรี
# พลโท แสวง เสนาณรงค์ เป็นรัฐมนตรีประจำสำนักนายกรัฐมนตรี
# พลอากาศเอก ทวี จุลละทรัพย์ เป็นรัฐมนตรีว่าการกระทรวงกลาโหม
# นายบุญมา วงศ์สวรรค์ เป็นรัฐมนตรีว่าการกระทรวงการคลัง
# นายจรูญพันธ์ อิศรางกูร ณ อยุธยา เป็นรัฐมนตรีว่าการกระทรวงการต่างประเทศ
# หม่อมเจ้าจักรพันธ์เพ็ญศิริ จักรพันธุ์ เป็นรัฐมนตรีว่าการกระทรวงเกษตรและสหกรณ์
# พลเรือตรี ชลี สินธุโสภณ เป็นรัฐมนตรีว่าการกระทรวงคมนาคม
# นายชาญชัย ลี้ถาวร เป็นรัฐมนตรีว่าการกระทรวงพาณิชย์
# นายกมล วรรณประภา เป็นรัฐมนตรีว่าการกระทรวงมหาดไทย
# นายประกอบ หุตะสิงห์ เป็นรัฐมนตรีว่าการกระทรวงยุติธรรม
# นายอภัย จันทวิมล เป็นรัฐมนตรีว่าการกระทรวงศึกษาธิการ
# นายอุดม โปษะกฤษณะ เป็นรัฐมนตรีว่าการกระทรวงสาธารณสุข
# นายโอสถ โกศิน เป็นรัฐมนตรีว่าการกระทรวงอุตสาหกรรม
# นายอรุณ สรเทศน์ เป็นรัฐมนตรีว่าการทบวงมหาวิทยาลัยของรัฐ
# พลเรือเอก ถวิล รายนานนท์ เป็นรัฐมนตรีช่วยว่าการกระทรวงกลาโหม
# พลเอก สุรกิจ มัยลาภ เป็นรัฐมนตรีช่วยว่าการกระทรวงกลาโหม
# นายเยื่อ สุสายัณห์ เป็นรัฐมนตรีช่วยว่าการกระทรวงการคลัง
# พลตรี ชาติชาย ชุณหะวัณ เป็นรัฐมนตรีช่วยว่าการกระทรวงการต่างประเทศ
# พลตำรวจเอก พิชัย กุลละวณิชย์ เป็นรัฐมนตรีช่วยว่าการกระทรวงเกษตรและสหกรณ์
# พลตำรวจโท ประจวบ สุนทรางกูร เป็นรัฐมนตรีช่วยว่าการกระทรวงคมนาคม
# นายจรูญ ศรีบุญเรือง เป็นรัฐมนตรีช่วยว่าการกระทรวงพาณิชย์
# พลตำรวจโท ชุมพล โลหะชาละ เป็นรัฐมนตรีช่วยว่าการกระทรวงมหาดไทย
# นายพ่วง สุวรรณรัฐ เป็นรัฐมนตรีช่วยว่าการกระทรวงมหาดไทย
# นายสมภพ โหตระกิตย์ เป็นรัรฐมนตรีช่วยว่าการกระทรวงยุติธรรม
# นายบุญสม มาร์ติน เป็นรัฐมนตรีช่วยว่าการกระทรวงศึกษาธิการ
# นายเสม พริ้งพวงแก้ว เป็นรัฐมนตรีช่วยว่าการกระทรวงสาธารณสุข
# นายสอาด หงษ์ยนต์ เป็นรัฐมนตรีช่วยว่าการกระทรวงอุตสาหกรรม

## การปรับคณะรัฐมนตรี
* วันที่ 11 พฤษภาคม พ.ศ. 2517 นายบุญสม มาร์ติน รัฐมนตรีช่วยว่าการกระทรวงศึกษาธิการ ได้กราบถวายบังคมลาออก

## การสิ้นสุดของคณะรัฐมนตรีคณะที่ 33 ของไทย
คณะรัฐมนตรีคณะนี้สิ้นสุด เพราะนายสัญญา ธรรมศักดิ์ นายกรัฐมนตรี ได้กราบถวายบังคมลาออกจากตำแหน่ง เมื่อวันที่ 22 พฤษภาคม พ.ศ. 2517
ซึ่งประธานสภานิติบัญญัติแห่งชาติ ได้ดำเนินการสอบความเห็นของ สภานิติบัญญัติแห่งชาติ แล้ว ยังคงให้ความไว้วางใจ นายสัญญา ธรรมศักดิ์ และมีความประสงค์ให้ นายสัญญา ธรรมศักดิ์ ดำรงตำแหน่ง นายกรัฐมนตรี ต่อไป

## อ้างอิง

## แหล่งข้อมูลอื่น
* คณะรัฐมนตรีคณะที่ 33 จากสำนักเลขาธิการคณะรัฐมนตรี 
* ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี 

หมวดหมู่:คณะรัฐมนตรีไทย
คณะรัฐมนตรีไทย คณะที่ 34

**[[คณะรัฐมนตรีไทย|คณะรัฐมนตรี]]** คณะที่ 34 ของไทย (27 พฤษภาคม พ.ศ. 2517 - 14 กุมภาพันธ์ พ.ศ. 2518)

นายสัญญา ธรรมศักดิ์ เป็นนายกรัฐมนตรี สืบต่อเป็นสมัยที่ 2 ประกาศพระบรมราชโองการ ลงวันที่ 27 พฤษภาคม พ.ศ. 2517 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ หม่อมราชวงศ์คึกฤทธิ์ ปราโมช
ประธานสภานิติบัญญัติแห่งชาติ เป็นผู้ลงนามรับสนองพระบรมราชโองการ

## รายชื่อคณะรัฐมนตรีคณะที่ 34 ของไทย
ในวันที่ 30 พฤษภาคม พ.ศ. 2517 มีการแต่งตั้งคณะรัฐมนตรี ดังนี้

# นายประกอบ หุตะสิงห์ เป็นรองนายกรัฐมนตรี
# นายมนูญ บริสุทธิ์ เป็นรัฐมนตรีประจำสำนักนายกรัฐมนตรี
# พลเอก ครวญ สุทธานินทร์ เป็นรัฐมนตรีว่าการกระทรวงกลาโหม
# นายสมหมาย ฮุนตระกูล เป็นรัฐมนตรีว่าการกระทรวงการคลัง
# นายจรูญพันธ์ อิศรางกูร ณ อยุธยา เป็นรัฐมนตรีว่าการกระทรวงการต่างประเทศ
# หม่อมเจ้าจักรพันธ์เพ็ญศิริ จักรพันธุ์ เป็นรัฐมนตรีว่าการกระทรวงเกษตรและสหกรณ์
# นายเชาวน์ ณ ศิลวันต์ เป็นรัฐมนตรีว่าการกระทรวงคมนาคม
# นายวิจารณ์ นิวาตวงศ์ เป็นรัฐมนตรีว่าการกระทรวงพาณิชย์
# พลตำรวจตรี อรรถสิทธิ์ สิทธิสุนทร เป็นรัฐมนตรีว่าการกระทรวงมหาดไทย
# นายกิตติ สีหนนทน์ เป็นรัฐมนตรีว่าการกระทรวงยุติธรรม
# นายเกรียง กีรติกร เป็นรัฐมนตรีว่าการกระทรวงศึกษาธิการ
# นายอุดม โปษะกฤษณะ เป็นรัฐมนตรีว่าการกระทรวงสาธารณสุข
# นายอรุณ สรเทศน์ เป็นรัฐมนตรีว่าการกระทรวงอุตสาหกรรม
# นายเกษม สุวรรณกุล เป็นรัฐมนตรีว่าการทบวงมหาวิทยาลัยของรัฐ
# พลเรือเอก ถวิล รายนานนท์ เป็นรัฐมนตรีช่วยว่าการกระทรวงกลาโหม
# พลอากาศเอก บัว ศิริทรัพย์ เป็นรัฐมนตรีช่วยว่าการกระทรวงกลาโหม
# นายสนั่น เกตุทัต เป็นรัฐมนตรีช่วยว่าการกระทรวงการคลัง
# พลตรี ชาติชาย ชุณหะวัณ เป็นรัฐมนตรีช่วยว่าการกระทรวงการต่างประเทศ
# นายเถลิง ธำรงนาวาสวัสดิ์ เป็นรัฐมนตรีช่วยว่าการกระทรวงเกษตรและสหกรณ์
# นายพันธุ์เลิศ บูรณะศิลปิน เป็นรัฐมนตรีช่วยว่าการกระทรวงเกษตรและสหกรณ์
# นายศรีภูมิ ศุขเนตร เป็นรัฐมนตรีช่วยว่าการกระทรวงคมนาคม
# นายประสงค์ สุขุม เป็นรัฐมนตรีช่วยว่าการกระทรวงพาณิชย์
# พลตำรวจเอก ประจวบ สุนทรางกูร เป็นรัฐมนตรีช่วยว่าการกระทรวงมหาดไทย
# พลตำรวจโท ชุมพล โลหะชาละ เป็นรัฐมนตรีช่วยว่าการกระทรวงมหาดไทย
# นายเทียน อัชกุล เป็นรัฐมนตรีช่วยว่าการกระทรวงมหาดไทย
# นายสมภพ โหตระกิตย์ เป็นรัฐมนตรีช่วยว่าการกระทรวงยุติธรรม
# หม่อมหลวงจิรายุ นพวงศ์ เป็นรัฐมนตรีช่วยว่าการกระทรวงศึกษาธิการ
# นายก่อ สวัสดิพาณิชย์ เป็นรัฐมนตรีช่วยว่าการกระทรวงศึกษาธิการ
# นายเสม พริ้งพวงแก้ว เป็นรัฐมนตรีช่วยว่าการกระทรวงสาธารณสุข
# นายประกายเพชร อินทุโสภณ เป็นรัฐมนตรีช่วยว่าการกระทรวงอุตสาหกรรม

## การปรับคณะรัฐมนตรี
* วันที่ 5 พฤศจิกายน พ.ศ. 2517 นายสนั่น เกตุทัต รัฐมนตรีช่วยว่าการกระทรวงการคลัง ลาออกจากตำแหน่ง
* วันที่ 1 ธันวาคม พ.ศ. 2517 นายประกายเพชร อินทุโสภณ รัฐมนตรีช่วยว่าการกระทรวงอุตสาหกรรม ลาออกจากตำแหน่ง
* วันที่ 20 มกราคม พ.ศ. 2518 พลตรี ชาติชาย ชุณหะวัณ รัฐมนตรีช่วยว่าการกระทรวงการต่างประเทศ ลาออกจากตำแหน่ง

## การสิ้นสุดของคณะรัฐมนตรีคณะที่ 34 ของไทย
คณะรัฐมนตรีคณะนี้สิ้นสุดลง โดยมีการเลือกตั้งสมาชิกสภาผู้แทนราษฎร ตามรัฐธรรมนูญแห่งราชอาณาจักรไทย พุทธศักราช 2517 ทำให้คณะรัฐมนตรีที่บริหารราชการแผ่นดินอยู่พ้นจากตำแหน่ง

## อ้างอิง

## แหล่งข้อมูลอื่น
* คณะรัฐมนตรีคณะที่ 34 จากสำนักเลขาธิการคณะรัฐมนตรี 
* ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี 

หมวดหมู่:คณะรัฐมนตรีไทย
คณะรัฐมนตรีไทย คณะที่ 18

**[[คณะรัฐมนตรีไทย|คณะรัฐมนตรี]]** คณะที่ 18 ของไทย (30 พฤษภาคม พ.ศ. 2490 - 8 พฤศจิกายน พ.ศ. 2490)

พลเรือตรีถวัลย์ ธำรงนาวาสวัสดิ์ เป็นนายกรัฐมนตรี ประกาศพระบรมราชโองการ เมื่อวันที่ 30 พฤษภาคม พ.ศ. 2490

คณะผู้สำเร็จราชการแทนพระองค์ ประกอบด้วย กรมขุนชัยนาทนเรนทร และ พระยามานวราชเสวี (ปลอด วิเชียร ณ สงขลา)
เป็นผู้ลงนามในประกาศ

พลเรือตรี พระยาศรยุทธเสนี (กระแส ประวาหะนาวิน) ประธานพฤฒสภา และนายพึ่ง ศรีจันทร์ ประธานสภาผู้แทนราษฎร
เป็นผู้ลงนามรับสนองพระบรมราชโองการ

## รายชื่อคณะรัฐมนตรีคณะที่ 18 ของไทย
ในวันที่ 31 พฤษภาคม พ.ศ. 2490 มีการแต่งตั้งคณะรัฐมนตรี ดังนี้
# ศาสตราจารย์เดือน บุนนาค เป็นรองนายกรัฐมนตรี
# พลโทจิร วิชิตสงคราม เป็นรัฐมนตรีว่าการกระทรวงกลาโหม
# นายวิจิตร ลุลิตานนท์ เป็นรัฐมนตรีว่าการกระทรวงการคลัง
# นายอรรถกิจ พนมยงค์ เป็นรัฐมนตรีว่าการกระทรวงการต่างประเทศ
# พันเอก ช่วง เชวงศักดิ์สงคราม เป็นรัฐมนตรีว่าการกระทรวงเกษตราธิการ
# นายแสง สุทธิพงศ์ เป็นรัฐมนตรีว่าการกระทรวงสาธารณสุข
# นายทองอินทร์ ภูริพัฒน์ เป็นรัฐมนตรีว่าการกระทรวงอุตสาหกรรม
# พระยาประกิตกลศาสตร์ (รุณชิต กาญจนะวณิชย์) เป็นรัฐมนตรีว่าการกระทรวงคมนาคม
# นายเดือน บุนนาค เป็นรัฐมนตรีว่าการกระทรวงพาณิชย์
# พระยาสุนทรพิพิธ (เชย สุนทรพิพิธ) เป็นรัฐมนตรีว่าการกระทรวงมหาดไทย
# พลเรือตรีถวัลย์ ธำรงนาวาสวัสดิ์ เป็นรัฐมนตรีว่าการกระทรวงยุติธรรม
# นายเดือน บุนนาค เป็นรัฐมนตรีว่าการกระทรวงศึกษาธิการ
# พันเอกทวน วิชัยขัทคะ เป็นรัฐมนตรีช่วยว่าการกระทรวงกลาโหม
# หม่อมเจ้านนทิยาวัด สวัสดิวัตน์ เป็นรัฐมนตรีช่วยว่าการกระทรวงการต่างประเทศ
# นายเยื้อน พาณิชวิทย์ เป็นรัฐมนตรีช่วยว่าการกระทรวงเกษตราธิการ
# นายจำลอง ดาวเรือง เป็นรัฐมนตรีช่วยว่าการกระทรวงพาณิชย์
# นายทอง กันทาธรรม เป็นรัฐมนตรีช่วยว่าการกระทรวงมหาดไทย
# นายวิโรจน์ กมลพันธ์ เป็นรัฐมนตรีช่วยว่าการกระทรวงศึกษาธิการ
# นายชิต เวชประสิทธิ์ เป็นรัฐมนตรี
# หลวงนรัตถรักษา (ชื่น วิจิตรเนตร) เป็นรัฐมนตรี
# ขุนระดับคดี (ปัญญา รมยานนท์) เป็นรัฐมนตรี

## ที่มาของคณะรัฐมนตรี
เมื่อหลวงธำรงค์นาวาสวัสดิ์ ลาออกจากตำแหน่งนายกรัฐมนตรี พรรคการเมืองร่วมรัฐบาล ประกอบด้วย พรรคสหชีพ พรรคแนวรัฐธรรมนูญ และกลุ่มอิสระ ได้เสนอชื่อหลวงธำรงค์นาวาสวัสดิ์อีกครั้ง ผลของการซาวเสียงเพื่อสรรหาผู้ดำรงตำแหน่งนายกรัฐมนตรี ปรากฏว่า หลวงธำรงต์นาวาสวัสดิ์ ได้รับเลือกให้ดำรงตำแหน่งนายกรัฐมนตรี ด้วยคะแนนเสียง 132 คะแนน มากกว่าคู่แข่งขัน คือ พรรคประชาธิปัตย์ ที่เสนอ ควง อภัยวงศ์ ซึ่งได้รับคะแนนเพียง 55 คะแนน และพลโทมังกร พรหมโยธี สมาชิกวุฒิสภาพรรคแนวรัฐธรรมนูญ ได้ 7 คะแนน

## การแถลงนโยบายของคณะรัฐมนตรีคณะที่ 18 ของไทย
คณะรัฐมนตรีแถลงนโยบายต่อรัฐสภาเมื่อวันที่ 5 มิถุนายน พ.ศ. 2490 และได้รับความไว้วางใจในวันเดียวกัน
คำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2490 เล่ม 64 ตอน 26 หน้า 1464

## การสิ้นสุดของคณะรัฐมนตรีคณะที่ 18 ของไทย
คณะรัฐมนตรีคณะนี้สิ้นสุดลง เพราะมีการรัฐประหารขึ้นโดยคณะทหาร เมื่อวันที่ 8 พฤศจิกายน พ.ศ. 2490 และประกาศให้ใช้รัฐธรรมนูญฉบับชั่วคราว พ.ศ. 2490 โดยยกเลิกรัฐธรรมนูญฉบับเดิม

เป็นผลให้สภาผู้แทนราษฎร และพฤฒสภาถูกยุบ ไปเลือกตั้งสมาชิกวุฒิสภาขึ้นแทน

## อ้างอิง

## แหล่งข้อมูลอื่น
* คณะรัฐมนตรีคณะที่ 18 จากสำนักเลขาธิการคณะรัฐมนตรี 
* ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี 

หมวดหมู่:คณะรัฐมนตรีไทย
หมวดหมู่:ถวัลย์ ธำรงนาวาสวัสดิ์
คณะรัฐมนตรีไทย คณะที่ 15

**[[คณะรัฐมนตรีไทย|คณะรัฐมนตรี]]** คณะที่ 15 ของไทย (24 มีนาคม พ.ศ. 2489 - 11 มิถุนายน พ.ศ. 2489)

ปรีดี พนมยงค์เป็นนายกรัฐมนตรี และ รัฐมนตรีว่าการกระทรวงการคลัง ประกาศพระบรมราชโองการลงวันที่ 24 มีนาคม พ.ศ. 2489

พระบาทสมเด็จพระปรเมนทรมหาอานันทมหิดล พระอัฐมรามาธิบดินทร เป็นผู้ทรงลงพระปรมาภิไธยในประกาศ

พระยามานวราชเสวี (ปลอด ณ สงขลา) ประธานสภาผู้แทนราษฎร เป็นผู้ลงนามรับสนองพระบรมราชโองการ

## รายชื่อคณะรัฐมนตรีคณะที่ 15 ของไทย

## การแถลงนโยบายของคณะรัฐมนตรีคณะที่ 15 ของไทย
คณะรัฐมนตรีได้แถลงนโยบายต่อสภาผู้แทนราษฎรเมื่อวันที่ 25 มีนาคม พ.ศ. 2489 และได้รับความไว้วางใจในวันเดียวกัน คำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2489 เล่ม 63 ตอน 16 หน้า 370

## การสิ้นสุดของคณะรัฐมนตรีคณะที่ 15 ของไทย
คณะรัฐมนตรีคณะนี้สิ้นสุดลง เพราะเหตุที่ได้มีการประกาศใช้รัฐธรรมนูญฉบับ ปี พ.ศ. 2489 และตามมาตรา 95 แห่งรัฐธรรมนูญนั้นบัญญัติให้คณะรัฐมนตรีซึ่งบริหารราชการแผ่นดินอยู่ก่อนวันใช้รัฐธรรมนูญนี้ อยู่ในตำแหน่งเพื่อดำเนินการไปจนกว่าจะได้ตั้งคณะรัฐมนตรีขึ้นใหม่

เมื่อได้ดำเนินการเลือกตั้งสมาชิกพฤฒสภา และเลือกซ่อมสมาชิกสภาผู้แทนตามบทเฉพาะกาลของรัฐธรรมนูญแล้วก็ได้มีการเปิดประชุมสภาทั้งสอง ต่อจากนั้นก็จะได้ดำเนินการเลือกตั้งนายกรัฐมนตรีต่อไป

คณะรัฐมนตรีคณะนี้จึงได้กราบถวายบังคมลาออกตามวิถีทางแห่งรัฐธรรมนูญ เมื่อวันที่ 11 มิถุนายน พ.ศ. 2489

## อ้างอิง

## แหล่งข้อมูลอื่น
* คณะรัฐมนตรีคณะที่ 15 จากสำนักเลขาธิการคณะรัฐมนตรี 
* ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี 

หมวดหมู่:คณะรัฐมนตรีไทย
หมวดหมู่:ปรีดี พนมยงค์
คณะรัฐมนตรีไทย คณะที่ 23

**[[คณะรัฐมนตรีไทย|คณะรัฐมนตรี]]** คณะที่ 23 ของไทย (29 พฤศจิกายน พ.ศ. 2494 - 6 ธันวาคม พ.ศ. 2494)

จอมพลแปลก พิบูลสงคราม เป็นนายกรัฐมนตรี ตามประกาศและแต่งตั้งรัฐมนตรีชั่วคราว ลงวันที่ 29 พฤศจิกายน พ.ศ. 2494 คณะบริหารประเทศชั่วคราว เป็นผู้ลงนามในประกาศ

## รายชื่อคณะรัฐมนตรีคณะที่ 23 ของไทย
# พลโท สวัสดิ์ สวัสดิ์รณชัย สวัสดิเกียรติ เป็นรองนายกรัฐมนตรี
# จอมพล แปลก พิบูลสงคราม เป็นรัฐมนตรีว่าการกระทรวงกลาโหม
# หลวงวิจิตรวาทการ (วิจิตร วิจิตรวาทการ) เป็นรัฐมนตรีว่าการกระทรวงการคลัง
# นายวรการบัญชา เป็นรัฐมนตรีว่าการกระทรวงการต่างประเทศ
# พลตรีเภา เพียรเลิศ บริภัณฑ์ยุทธกิจ เป็นรัฐมนตรีว่าการกระทรวงเกษตราธิการ
# พลโท สวัสดิ์ สวัสดิ์รณชัย สวัสดิเกียรติ เป็นรัฐมนตรีว่าการกระทรวงคมนาคม
# พลอากาศตรี มุนี มหาสันทนะ เวชยันต์รังสฤษฎ์ เป็นรัฐมนตรีว่าการกระทรวงพาณิชย์
# พลตรีบัญญัติ เทพหัสดิน ณ อยุธยา เป็นรัฐมนตรีว่าการกระทรวงมหาดไทย
# พลเอกมังกร พรหมโยธี เป็นรัฐมนตรีว่าการกระทรวงศึกษาธิการ
# นายเขมชาติ บุณยรัตพันธุ์ เป็นรัฐมนตรีว่าการกระทรวงยุติธรรม
# พระยาบริรักษ์เวชชการ (ไล่ฮวด ติตติรานนท์) เป็นรัฐมนตรีว่าการกระทรวงสาธารณสุข
# ศาสตราจารย์สุกิจ นิมมานเหมินท์ เป็นรัฐมนตรีว่าการกระทรวงอุตสาหกรรม
# พลตรี ประยูร ภมรมนตรี เป็นรัฐมนตรี
# พลเรือตรี หลวงสุนาวินวิวัฒน์ (พิศาล สุนาวินวิวัฒน์) เป็นรัฐมนตรี
# นายเลื่อน พงษ์โสภณ เป็นรัฐมนตรี
# พระนิติธารณ์พิเศษ (ชุบ มัธยมจันทร์) เป็นรัฐมนตรี

## การแถลงนโยบายของคณะรัฐมนตรีคณะที่ 23 ของไทย
คณะรัฐมนตรีคณะนี้ไม่ได้แถลงนโยบายต่อสภาผู้แทนราษฎร

## การปรับคณะรัฐมนตรี
* วันที่ 1 ธันวาคม พ.ศ. 2494 พลเรือตรี หลวงสุนาวินวิวัฒ (พิศาล สุนาวิน) เป็นรัฐมนตรีช่วยว่าการกระทรวงกลาโหม

## การสิ้นสุดของคณะรัฐมนตรีคณะที่ 23 ของไทย
คณะรัฐมนตรีชั่วคราวได้แจ้งไปยังประธานสภาผู้แทนราษฎร ขอให้ดำเนินการจัดตั้งนายกรัฐมนตรีต่อไป และได้ทรงพระกรุณาโปรดเกล้าฯ ตั้ง จอมพลแปลก พิบูลสงคราม เป็นนายกรัฐมนตรี บริหารราชการแผ่นดิน เมื่อวันที่ 6 ธันวาคม พ.ศ. 2494

## อ้างอิง

## แหล่งข้อมูลอื่น
* คณะรัฐมนตรีคณะที่ 23 จากสำนักเลขาธิการคณะรัฐมนตรี 
* ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี 

หมวดหมู่:คณะรัฐมนตรีไทย
หมวดหมู่:แปลก พิบูลสงคราม
สะพานท่านางสังข์

**สะพานท่านางสังข์** อยู่ที่ถนนสายปากน้ำ-ชุมพร ทางหลวงแผ่นดินหมายเลข 4001 อำเภอเมืองชุมพร จังหวัดชุมพร

## ตำนาน
สะพานท่านางสังข์มีตำนานมาก่อนก็คือมีสามีภรรยาคู่หนึ่งอาศัยอยู่ริมน้ำ ทั้งคู่รักกันมากจนมาวันหนึ่งนางสังข์ผู้เป็นภรรยาก็เจ็บท้องคลอดลูกตอนเวลาดึก สามีจึงรีบไปตามหมอตำแยมาทำคลอด และให้เพื่อนบ้านใกล้เคียงช่วยต้มน้ำร้อนและเตรียมยาไว้ให้ ในขณะที่สามีเดินทางไปตามหมออย่างรวดเร็วนั้นก็ต้องผ่านคลองที่มีน้ำเชี่ยวเค้าก็เลยต้องว่ายน้ำข้ามคลองเพื่อไปตามหมอแต่โชคร้ายเค้าถูกน้ำพัดแล้วจมหายไป วันต่อมามีคนได้พบศพของสามีของนางสังข์ก็ได้แจ้งให้ทุกคนรู้ เมื่อนางสังข์ทราบข่าวก็เสียใจมากและรอคอยวันที่จะได้พบกับสามีเธอ ก่อนตายเธอได้บอกว้าว่าให้นำบ้านและสิ่งของๆเธอไปจำนำและเอาเงินไปสร้างสะพานเพราะเธอไม่อยากให้ใครต้องประสบเคราะห์ร้ายอย่างนี้ ชาวบ้านจึงทำตามที่นางบอกแล้วตั้งชื่อสะพานว่า “สะพานท่านางสังข์” จนมาถึงปัจจุบันสะพานได้มีการเปลี่ยนแปลงจากสะพานไม้มาเป็นสะพานเหล็กและครั้งล่าสุดมาเป็นซีเมนต์ รวมถึงสะพานนี้ยังมีความสำคัญในประวัติศาสตร์ของชาติไทยด้วย เนื่องจากเป็นที่ต่อสู้ ระหว่างทหารญี่ปุ่น กับ ยุวชนทหารโรงเรียนศรียาภัย ในสงครามโลกครั้งที่ 2

## อ้างอิง

หมวดหมู่:โครงสร้างพื้นฐานด้านการขนส่งในจังหวัดชุมพร
ท่านางสังข์
หมวดหมู่:การบุกครองไทยของญี่ปุ่น
หมวดหมู่:สิ่งก่อสร้างในอำเภอเมืองชุมพร
คณะรัฐมนตรีไทย คณะที่ 16

**[[คณะรัฐมนตรีไทย|คณะรัฐมนตรี]]** คณะที่ 16 ของไทย (11 มิถุนายน พ.ศ. 2489 - 23 สิงหาคม พ.ศ. 2489)

ปรีดี พนมยงค์ เป็นนายกรัฐมนตรี ประกาศพระบรมราชโองการเมื่อวันที่ 11 มิถุนายน พ.ศ. 2489

คณะผู้สำเร็จราชการแทนพระองค์ชั่วคราว ตาม รัฐธรรมนูญ มาตรา 11 ประกอบด้วย พระสุธรรมวินิจฉัย (ชม วณิกเกียรติ) พระยานลราชสุวัจน์ (ทองดี นลราชสุวัจน์) และนายสงวน จูทะเตมีย์เป็นผู้ลงนามในประกาศ

พันตรีวิลาศ โอสถานนท์ ประธานพฤฒสภา และนายเกษม บุญศรี ประธานสภาผู้แทน ลงนามรับสนองพระบรมราชโองการ

## รายชื่อคณะรัฐมนตรีคณะที่ 16 ของไทย
ในวันที่ 11 มิถุนายน พ.ศ. 2489 มีการแต่งตั้งคณะรัฐมนตรี ดังนี้

## การแถลงนโยบายของคณะรัฐมนตรีคณะที่ 16 ของไทย
คณะรัฐมนตรีแถลงนโยบายต่อรัฐสภาเมื่อวันที่ 13 มิถุนายน พ.ศ. 2489 และได้รับความไว้วางใจในวันเดียวกัน คำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2489 เล่ม 63 ตอน 42 หน้า 4

## กรณีสวรรคตกับคณะรัฐมนตรีคณะที่ 16 ของไทย
ก่อนหน้านี้ นายปรีดี พนมยงค์ นายกรัฐมนตรี ได้ประกาศพระบรมราชโองการลงวันที่ 8 มิถุนายน พ.ศ. 2489 ซึ่ง สมเด็จพระเจ้าอยู่หัวอานันทมหิดล เป็นผู้ทรงลงพระปรมาภิไธยในประกาศ และพันตรีวิลาศ โอสถานนท์ ประธานพฤฒสภา และนายเกษม บุญศรี ประธานสภาผู้แทนฯ เป็นผู้ลงนามรับสนองพระบรมราชโองการ แต่ยังไม่ได้มีการแต่งตั้งคณะรัฐมนตรี

โดยที่สมเด็จพระเจ้าอยู่หัวอานันทมหิดลได้เสด็จสวรรคต นายปรีดี พนมยงค์ นายกรัฐมนตรี จึงได้กราบถวายบังคมลาออกจากตำแหน่ง และโดยที่เห็นว่า นายปรีดี พนมยงค์ เป็นผู้ที่สมควรไว้วางพระราชหฤทัย ที่จักได้ดำรงตำแหน่งนายกรัฐมนตรี จึงได้มีการแต่งตั้งนายปรีดี พนมยงค์ เป็นนายกรัฐมนตรีอีกครั้งหนึ่ง ในวันที่ 11 มิถุนายน พ.ศ. 2489 และมีการแต่งตั้งคณะรัฐมนตรีชุดนี้

## การสิ้นสุดของคณะรัฐมนตรีคณะที่ 16 ของไทย
คณะรัฐมนตรีคณะนี้สิ้นสุดลง เพราะเหตุที่นายกรัฐมนตรีได้กราบถวายบังคมลาออกจากตำแหน่ง เนื่องด้วยตรากตรำทำงานฉลองคุณประเทศชาติมาเป็นเวลาพอสมควร รู้สึกว่าสุขภาพเสื่อมโทรมลง ไม่สามารถจะปฏิบัติภารกิจของรัฐได้เต็มที่ จึงได้ลาออกเมื่อวันที่ 21 สิงหาคม พ.ศ. 2489

## อ้างอิง

## แหล่งข้อมูลอื่น
* คณะรัฐมนตรีคณะที่ 16 จากสำนักเลขาธิการคณะรัฐมนตรี 
* ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี 

หมวดหมู่:คณะรัฐมนตรีไทย
หมวดหมู่:ปรีดี พนมยงค์
ขุนสุคนธวิทศึกษากร (สำอางค์ สุคนธวิท)

**รองผู้กำกับโท ขุนสุคนธวิทศึกษากร (สำอางค์ สุคนธวิท) ** เดิมชื่อ สำอางค์ ชุติกุล เป็นผู้แทนราษฎรคนแรกของจังหวัดสมุทรสาคร เข้าร่วมในคณะรัฐมนตรีคณะที่ 6 และคณะที่ 7 ซึ่ง ทั้ง 2 สมัย มีนายพันเอก พระยาพหลพลพยุหเสนาเป็นนายกรัฐมนตรี จบการศึกษาชั้นมัธยมศึกษาจาก โรงเรียนพระปฐมวิทยาลัย จังหวัดนครปฐม

## ประวัติ
* พ.ศ. 2445 สำเร็จการศึกษาจากโรงเรียนพระปฐมวิทยาลัย
* พ.ศ. 2460 สอบได้ครูมูล
* พ.ศ. 2461 เป็นครูโรงเรียนพระปฐมวิทยาลัย
** ได้รับยศลูกเสือเป็น รองผู้กำกับตรี
** ได้รับพระราชทานนามสกุล "สุคนธวิท" ในคราวตามเสด็จประลองยุทธเสือป่าที่พระราชวังสนามจันทร์ จังหวัดนครปฐม
** ได้รับประกาศนียบัตร ประโยคครูมูลสามัญ ป.
** ได้รับพระราชทานเข็มศิลปวิทยา ร.6
* พ.ศ. 2462 เป็นครูผู้ช่วยโรงเรียนประจำจังหวัดสมุทรสาคร
** ได้รับยศลูกเสือเป็น รองผู้กำกับโท
* พ.ศ. 2463 สอบได้ประโยคครูประถมสามัญ ป.ป
* พ.ศ. 2467 ได้รับพระราชทานบรรดาศักดิ์เป็น "ขุนสุคนธวิทศึกษากร"
* พ.ศ. 2471 สอบได้วิชาทนายความ ที่มณฑลนครชัยศรี
* พ.ศ. 2472 ลาออกจากราชการ ไปประกอบอาชีพทนายความ
* พ.ศ. 2476 ได้รับเลือกตั้งเป็นผู้แทนราษฎร จังหวัดสมุทรสาคร
* พ.ศ. 2477 ทรางพระกรุณาโปรดเกล้าฯ ให้เป็นรัฐมนตรี ช่วยราชการกระทรวงเศรษฐการ
* พ.ศ. 2478 เป็นผู้รักษาการแทนรัฐมนตรีว่าการกระทรวงเกษตราธิการ และเป็นรัฐมนตรีสั่งราชการกระทรวงธรรมการ
* พ.ศ. 2480 ได้รับเลือกตั้งเป็นผู้แทนราษฎร จังหวัดสมุทรสาคร ( สมัยที่ 2 )
** ได้รับแต่งตั้งให้เป็นรัฐมนตรีสั่งราชการแทนรัฐมนตรีว่าการกระทรวงธรรมการ
** ได้รับพระทานเครื่องราชอิสริยาภรณ์ ทวิติยาภรณ์ช้างเผือก และเหรียญพิทักษืรัฐธรรมนูญ
* พ.ศ. 2484 ได้รับเลือกตั้งเป็นผู้แทนราษฎร จังหวัดสมุทรสาคร (สมัยที่ 3)
* พ.ศ. 2486 ได้รับเลือกตั้งเป็นสมาชิกสภาเทศบาล ตำบลกระทุ่มแบน จ.สมุทรสาคร และได้รับเลือกต่อเนื่องตลอดมาจนถึงแก่กรรม
* พ.ศ. 2488 เป็นนายกเทศมนตรี เทศบาล ตำบลกระทุ่มแบน ตั้งแต่วันที่12 พฤษภาคม พ.ศ. 2488 ต่อเนื่องจนถึงวันที่ 29 เมษายน พ.ศ. 2501

## อ้างอิง

หมวดหมู่:บรรดาศักดิ์ชั้นขุน
หมวดหมู่:นักการเมืองไทย
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:สมาชิกสภาผู้แทนราษฎรจังหวัดสมุทรสาคร
หมวดหมู่:บุคคลจากโรงเรียนพระปฐมวิทยาลัย
หมวดหมู่:ครูชาวไทย
หมวดหมู่:นายกเทศมนตรีในจังหวัดสมุทรสาคร
กองพันทหารม้าที่ 29 รักษาพระองค์

**กองพันทหารม้าที่ 29 รักษาพระองค์** มีชื่อเต็มว่า **กองพันทหารม้าที่ 29 รักษาพระองค์ ในพระบาทสมเด็จพระมหาภูมิพลอดุลยเดชมหาราช บรมนาถบพิตร**  เป็นหน่วยทหารม้ารักษาพระองค์ (ใช้ม้า) ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งใช้ม้าจริงเข้าร่วมในพิธีถวายสัตย์ปฏิญาณตนและสวนสนามของทหารรักษาพระองค์ เป็นประจำทุกปี และเป็นหน่วยทหารม้าเกียรติยศของกองทัพบกไทย ขึ้นตรงต่อกองพลทหารม้าที่ 2 รักษาพระองค์ ที่ตั้งหน่วยในปัจจุบันอยู่ที่ เลขที่ 206/665 ถนนพหลโยธิน แขวงสามเสนใน เขตพญาไท กรุงเทพมหานคร

กองพันทหารม้านี้ มีจุดเริ่มต้นมาจากกองทหารม้าในกรมทหารมหาดเล็กรักษาพระองค์สมัยรัชกาลที่ 5 ได้มีการปรับลดและขยายอัตรากำลังพลของหน่วยหลายครั้ง จนถึง พ.ศ. 2531 กองทัพบกจึงได้อนุมัติจัดตั้งกองพันทหารม้าที่ 29 ขึ้น โดยขยายหน่วยจากกองร้อยทหารม้ารักษาพระองค์ที่มีอยู่เดิมของกรมทหารม้าที่ 1 รักษาพระองค์ และมอบอำนาจการบังคับบัญชาไว้กับกองพลทหารม้าที่ 2 รักษาพระองค์ ต่อมาพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จึงพระราชทานพระบรมราชานุญาตให้ยกขึ้นเป็นหน่วยทหารรักษาพระองค์ เมื่อวันที่ 20 มกราคม พ.ศ. 2535

อนึ่ง พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯ แต่งตั้ง ร.อ.หญิง สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ขณะทรงดำรงพระอิสริยยศพระเจ้าหลานเธอ พระองค์เจ้าพัชรกิติยาภา เป็นนายทหารพิเศษประจำกองพันนี้ ตั้งแต่วันที่ 16 พฤศจิกายน พ.ศ. 2545  และมีพระบรมราชโองการโปรดเกล้าฯ แต่งตั้ง ร.ท.หญิง สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ขณะทรงดำรงพระอิสริยยศพระเจ้าหลานเธอ พระองค์เจ้าสิริวัณณวรีนารีรัตน์ เป็นนายทหารพิเศษประจำกองพันนี้ ตั้งแต่วันที่ 4 พฤษภาคม พ.ศ. 2555

## ภารกิจของหน่วย
จัดขบวนม้าเข้าร่วมในพระราชพิธี และรัฐพิธีที่สำคัญ และถวายการอารักขา

## เครื่องแบบเต็มยศรักษาพระองค์
กองพันทหารม้าที่ 29 รักษาพระองค์ ในพระบาทสมเด็จพระมหาภูมิพลอดุลยเดชมหาราช บรมนาถบพิตร ใช้เครื่องแบบเต็มยศทหารม้ารักษาพระองค์ ซึ่งมีลักษณะดังต่อไปนี้

* หมวกยอดมีพู่สีน้ำเงินหม่น ตราพระราชลัญจกรประจำรัชกาลที่ 9
* เสื้อสักหลาดสีน้ำเงินหม่น แผงอกมีกระดุมสีทอง 2 แถว แผงคอและข้อมือทำด้วยสักหลาดสีแดง มีช่อชัยพฤกษ์ประดับดอกพุดตานดิ้นทอง ที่ข้อมือมีเครื่องหมายอักษรพระปรมาภิไธยย่อ ภปร. ภายใต้พระมหาพิชัยมงกุฎ
* กางเกงสักหลาดสีน้ำเงินหม่น มีแถบสีเหลืองข้างละ 1 แถบ
* ประดับเครื่องหมายพระปรมาภิไธยย่อ ภปร. ทำด้วยโลหะสีทอง ที่อกเสื้อเบื้องขวา

## อ้างอิง

## แหล่งข้อมูลอื่น
* เครื่องแต่งกายของทหารรักษาพระองค์หน่วยต่าง ๆ (สำนักงานปลัดกระทรวงกลาโหม) 
* วีดิทัศน์พิธีถวายสัตย์ปฏิญาณตน และสวนสนามของทหารมหาดเล็กรักษาพระองค์ ประจำปี พ.ศ. 2549 (Real Player) 
* วีดิทัศน์พิธีถวายสัตย์ปฏิญาณตน และสวนสนามของทหารมหาดเล็กรักษาพระองค์ ประจำปี พ.ศ. 2548 (Real Player)
หมวดหมู่:หน่วยทหารในสังกัดกองทัพภาคที่ 1
ม้าที่ 29
แกรนด์ดัชชีเมคเลินบวร์ค-ชเตรลิทซ์

**แกรนด์ดัชชีเมคเลินบวร์ค-ชเตรลิทซ์** () เป็นดินแดนทางตอนเหนือของเยอรมนี ปกครองโดยราชวงศ์เมคเลินบวร์ค ซึ่งประทับอยู่ในเมืองนอยชเตรลิทซ์ เช่นเดียวกับ แกรนด์ดัชชีเมคเลินบวร์ค-ชเวรีน ที่อยู่ใกล้เคียง ดินแดนนี้เป็นรัฐอธิปไตยที่เป็นสมาชิกของสมาพันธรัฐเยอรมัน และต่อมาได้เข้าร่วม สมาพันธรัฐเยอรมันเหนือ และสุดท้ายกลายเป็นรัฐหนึ่งของจักรวรรดิเยอรมันหลังจากการรวมชาติในปี ค.ศ. 1871 ภายหลังสงครามโลกครั้งที่หนึ่ง และการปฏิวัติเยอรมัน ค.ศ. 1918–1919 ดินแดนนี้ได้กลายเป็น เสรีรัฐเมคเลินบวร์ค-ชเตรลิทซ์

## ภูมิศาสตร์
แกรนด์ดัชชีเมคเลินบวร์ค-ชเตรลิทซ์ประกอบด้วยสองส่วนที่แยกจากกันในภูมิภาคเมคเลินบวร์ค ได้แก่ แคว้นชตาร์การ์ด (Lordship of Stargard) ซึ่งเป็นพื้นที่ขนาดใหญ่กว่า มีเมืองหลวงอยู่ที่ นอยชเตรลิทซ์ ตั้งอยู่ทางตะวันออกเฉียงใต้ของแกรนด์ดัชชีเมคเลินบวร์ค-ชเวรีน ราชรัฐรัทเซบวร์ค (Principality of Ratzeburg) ซึ่งตั้งอยู่ทางตะวันตก ดินแดนแรกมีพรมแดนติดกับจังหวัดพอเมอราเนียและบรันเดินบวร์คของปรัสเซีย ส่วนดินแดนที่สองมีพรมแดนติดกับ ดัชชีเลาเอินบวร์ค (ซึ่งถูกผนวกเข้าเป็นส่วนหนึ่งของจังหวัดชเลสวิส-ฮ็อลชไตน์ในปี ค.ศ. 1876) และอาณาเขตของ นครเสรีลือเบ็ค เมืองสำคัญในแกรนด์ดัชชีเมคเลินบวร์ค-ชเตรลิทซ์ นอกจากเมืองหลวงนอยชเตรลิทซ์แล้ว ยังรวมถึงเมือง นอยบรันเดินบวร์ก, ฟรีดลันด์, โวลเดค, ชตาร์การ์ด, ฟือร์สเทินแบร์ค และ เวเซนแบร์ค นอกจากนี้ ดัชชีนี้ยังรวมถึงที่ดินของอดีตคอมแมนดรีของคณะอัศวินบริบาลในเมือง มีโรว์ และ เนเมโรว์

## ประวัติศาสตร์
ดัชชีเมคเลินบวร์ค-ชเตรลิทซ์ ถูกก่อตั้งขึ้นตามสนธิสัญญาฮัมบูร์ก ในปีค.ศ. 1701 และได้รับการรับรอง รัฐธรรมนูญร่วมแบบองค์การรวมศูนย์ (corporative constitution) เช่นเดียวกับดัชชีพี่น้อง ดัชชีเมคเลินบวร์ค-ชเวรีน ตามพระราชกฤษฎีกาเมื่อเดือนกันยายน ค.ศ. 1755 ในช่วงสงครามนโปเลียน ดัชชีนี้รอดพ้นจากการถูกยึดครองโดยฝรั่งเศส เนื่องจากการเจรจาทางการทูตของ พระเจ้ามัคซีมีลีอานที่ 1 โยเซ็ฟ แห่งบาวาเรีย และ รัฐมนตรีมัคซีมีลีอาน ฟอน มงเจอลา ดยุกคาร์ลที่ 2 ประกาศตนเป็นกลางในปีค.ศ. 1806 และเข้าร่วม สมาพันธรัฐแห่งแม่น้ำไรน์ (ในปีค.ศ. 1808 อย่างไรก็ตาม ในปีค.ศ. 1813 ก่อนการทัพเยอรมัน พระองค์ได้ถอนตัวจากสมาพันธ์และเข้าร่วมแนวร่วมต่อต้านฝรั่งเศส

หลังจาก การประชุมใหญ่แห่งเวียนนา ในปีค.ศ. 1815 ซึ่งจัดตั้ง สมาพันธรัฐเยอรมัน เพื่อแทนที่จักรวรรดิโรมันอันศักดิ์สิทธิ์ที่ถูกยุบ ดยุกคาร์ลที่ 2 และพระญาติของพระองค์ ฟรีดริช ฟรันทซ์ที่ 1 แห่งเมคเลินบวร์ค-ชเวรีน ต่างก็ได้รับการสถาปนาเป็น แกรนด์ดยุก (Großherzog von Mecklenburg)

นอกจากนี้ การประชุมใหญ่แห่งเวียนนายังได้ให้การยอมรับว่าแกรนด์ดยุกและเจ้าชายอีกสี่พระองค์ ควรได้รับค่าชดเชยพิเศษจากดินแดนที่มีประชากรรวม 69,000 คน ในแคว้นซาร์ อย่างไรก็ตาม แกรนด์ดยุกได้แลกสิทธิ์เหนือดินแดนนั้นให้แก่ปรัสเซีย โดยได้รับค่าตอบแทนเป็นเงินแทน

## อ้างอิง


หมวดหมู่:รัฐสิ้นสภาพในประเทศเยอรมนี
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 18
หมวดหมู่:รัฐในสมาพันธรัฐเยอรมัน
หมวดหมู่:รัฐในสมาพันธรัฐเยอรมันเหนือ
หมวดหมู่:รัฐในจักรวรรดิเยอรมัน
หมวดหมู่:ก่อตั้งในปี พ.ศ. 2244
หมวดหมู่:สิ้นสุดในปี พ.ศ. 2461
หมวดหมู่:แกรนด์ดัชชีในอดีต
ผักหวานป่า

**ผักหวานป่า** () เป็นพืชในวงศ์ Opiliaceae ป็นไม้ยืนต้นขนาดกลาง ต้นที่โตเต็มที่อาจสูงถึง 13 เมดร ที่พบโดยทั่วไปมักมีลักษณะเป็นไม้ยืนต้นขนาดเล็ก หรือเป็นไม้พุ่ม เนื่องจากมีการหักกิ่งเด็ดยอดเพื่อกระตุ้นให้เกิดกิ่งและยอดอ่อนซึ่งเป็นส่วนที่ใช้บริโภค ใบเป็นใบเดี่ยวเรียงสลับกัน ใบอ่อนรูปร่างแคบรี ปลายใบแหลม สีเขียวอมเหลือง ใบแก่เต็มที่รูปร่างรีกว้าง ถึงรูปไข่หรือรูปไข่กลับ ใบสีเขียวเข้ม เนื้อใบกรอบ ขอบใบเรียบ ปลายใบมน ขนาดของใบประมาณ 2.5-5 ซม. x 6- 12 ซม. ก้านใบสั้น ช่อดอกแตกกิ่งก้านคล้ายช่อดอกมะม่วงหรือลำไย และเกิดตามกิ่งแก่ หรือตามลำต้นที่ใบร่วงแล้ว ดอกมีขนาดเล็กเป็นตุ่มสีเขียวอัดกันแน่นเป็นกระจุก ขณะที่ยังอ่อนอยู่ ผลเป็นผลเดี่ยวติดกันเป็นพวง เหมือนช่อผลของมะไฟหรือลางสาด แต่ละผลมีขนาดประมาณ 1.5 x 2.5 ซม. ผลอ่อนสีเขียวมีนวลเคลือบ และเปลี่ยนเป็นสีเหลืองถึงเหลืองอมส้ม เมื่อผลสุกแต่ละผลมีเมล็ดเดียว

สามารถนำยอดและใบอ่อนมาปรุงอาหารได้หลากหลายทั้งต้ม ผัด แกง เช่น แกงเลียงผักหวานป่า ต้มจืดผักหวานป่า ยอดอ่อนใส่แกง ชาวกะเหรี่ยงไม่นิยมปลูกในบ้านเพราะเชื่อว่าทำให้คนในบ้านป่วย
## อ้างอิง

หมวดหมู่:พืชเศรษฐกิจ
หมวดหมู่:พืชที่รับประทานได้
หมวดหมู่:วงศ์ผักหวาน
หมวดหมู่:ผักกินใบ
ดอยอ่างขาง

**ดอยอ่างขาง** ตั้งอยู่บนทิวเขาแดนลาว ตำบลแม่งอน อำเภอฝาง จังหวัดเชียงใหม่ มีความสูงโดยค่าเฉลี่ย 1,400 เมตรจากระดับน้ำทะเล และมียอดดอยสูงสุดถึง 1,928 เมตร เป็นที่ตั้งของสถานีเกษตรหลวงอ่างขาง ซึ่งเป็นสถานีวิจัยแห่งแรกของโครงการหลวง เริ่มดำเนินงานเมื่อปี พ.ศ. 2512 ตามแนวพระราชดำริในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ว่า “ให้เขาช่วยตัวเอง” เปลี่ยนพื้นที่จากไร่ฝิ่นมาเป็นแปลงเกษตรเมืองหนาวที่สร้างรายได้ดีกว่าเก่าก่อน และเปิดรับการช่วยเหลือชาวเขาเผ่าดาราอั้ง (ปะหล่อง) จากภัยสงครามในประเทศพม่า ได้อพยพเข้ามาพึ่งพระบรมโพธิสมภารเมื่อปี พ.ศ. 2527 ผู้นำชาวปะหล่องได้เข้ากราบบังคมทูลขอในหลวงอาศัยอยู่ในประเทศไทย ทรงโปรดเกล้าให้อาศัยบริเวณบ้านนอแลและบ้านขอบด้ง ซึ่งเป็นหมู่บ้านใกล้กับพื้นที่รับผิดชอบของสถานีเกษตรหลวงอ่างขาง และได้รับสัญชาติไทยตามลำดับ ต่อมาได้ให้ชาวดาราอั้งเข้ามาทำงานในสถานีเกษตรหลวงอ่างขาง ปลูกสตรอว์เบอร์รีสายพันธุ์พระราชทานต่าง ๆ ตามที่สถานีเกษตรหลวงได้วิจัยพันธุ์ออกมาเป็นที่แห่งแรกในประเทศไทย เช่น สตรอว์เบอร์รีสายพันธุ์พระราชทาน 80, 88, 89 เป็นต้น รวมถึงไม้เมืองหนาวทั้งดอกไม้และผลไม้ ดอยอ่างขางยังเป็นสถานที่รวบรวมสายพันธุ์ต้นนางพญาเสือโคร่ง โดยมีนางพญาเสือโครงดอกสีขาวมากที่สุดในประเทศไทย และนำเข้าพืชในสกุล *[[Prunus]]* หรือซากุระ จากประเทศญี่ปุ่น, จีน, ไต้หวัน เข้ามาปลูกในแปลงทดลองเพื่อเปรียบเทียบกับนางพญาเสือโคร่งของไทยที่อยู่ในสกุลเดียวกันอีกด้วย

## ภูมิอากาศ
สภาพอากาศเย็นตลอดทั้งปี อุณหภูมิเฉลี่ยโดยประมาณ 15-17 °C อุณหภูมิสูงสุดอยู่ที่ 35-38&nbsp;°C ในเดือนเมษายน ส่วนอุณหภูมิต่ำสุดอยู่ที่ติดลบ -3&nbsp;°C ในเดือนมกราคม มีหยาดน้ำฝนเฉลี่ย 2,075&nbsp;มิลลิเมตรต่อปี

## ข้อมูล
ดอยอ่างขางมีชาวไทยภูเขาหลายกลุ่ม เช่น ชาวจีนยูนนาน, ไทใหญ่, มูเซอดำ, และดาราอั้ง อาศัยอยู่ประมาณ 600 ครัวเรือนใน 6 หมู่บ้าน    

ดอยอ่างขางมีสถานที่ท่องเที่ยวน่าสนใจมากมาย เช่น สถานีเกษตรหลวงอ่างขาง, สวนบอนไซ, จุดชมวิวกิ่วลม, จุดชมวิวม่อนสน, หมู่บ้านขอบดัง, หมู่บ้านนอแล เป็นต้น

## ภาพ

ไฟล์:Aethopyga gouldiae - Doi Ang Khang.jpg|Mrs Gould's sunbird
ไฟล์:Heterophasia melanoleuca - Ang Khang.jpg|Dark-backed sibia
ไฟล์:Daen Lao range view Fang district.jpg|หุบเขาฝางจากหนึ่งในสองถนนที่เข้าถึงดอยอ่างขางได้
ไฟล์:อ่างขาง 502.jpg|สถานีเกษตรหลวงอ่างขาง


## อ้างอิง

## แหล่งข้อมูลอื่น

*
*Tourism Authority of Thailand: Doi Angkhang

หมวดหมู่:ภูเขาในจังหวัดเชียงใหม่
อ่างขาง
หมวดหมู่:อำเภอฝาง
หมวดหมู่:พรมแดนธรรมชาติไทย–พม่า
ติงต๊องพิทักษ์โลก มาโอะจัง

**ติงต๊องพิทักษ์โลก มาโอะจัง** () เป็นการ์ตูนญี่ปุ่น โดยเป็นอนิเมะที่เคน อาคามัตสึเป็นผู้ออกแบบตัวละคร ต่อมามีการเขียนเป็นมังงะแต่งเรื่องโดย เคน อาคามัตสึ และวาดโดย รัน อายะนากะ ผู้ช่วยของเขา เรื่องนี้ถูกสร้างเป็นเกมสำหรับเครื่องเพลย์สเตชันในเวลาต่อมา

## เรื่องย่อ
มาโอะ มิโซระ และซิลเวีย เป็นนักเรียนชั้นปี 2 ห้อง 3 (ป.2) ของโรงเรียนแห่งหนึ่งในโตเกียว ทั้ง 3 คนเป็นหน่วยป้องกันของรัฐบาลที่คอยป้องกันเอเลี่ยนน่ารักที่มาจากต่างดาว เพราะเอเลี่ยนที่บุกมายังโลกนั้นมีลักษณะน่ารักเกินไปทำให้ไม่สามารถใช้อาวุธรุนแรงโจมตีได้ จึงต้องใช้กองกำลังหน่วยป้องกันที่น่ารักได้แก่ สิบโทโอนิกาวาระ มาโอะ หน่วยป้องกันทางบก เรืออากาศโทสิกิชิมะ มิโซระ หน่วยป้องกันทางอากาศ และสิบเอกมารุยามะ ซิลเวีย หน่วยป้องกันทางทะเล โดยเอเลี่ยนที่มาจากนอกโลกนั้นได้รับคำสั่งให้ขโมย ทำลายหรือยึดที่ท่องเที่ยวที่สำคัญในญี่ปุ่น เพื่อพิทักษ์ประเทศญี่ปุ่นจากเอเลี่ยน

## ตัวละคร
;โอนิกาวาระ  มาโอะ
:*ให้เสียงโดย:* โคยามะ คิมิโกะ
:นักเรียนชั้นประถม ป.2 ห้อง 3 เป็นเด็กที่ไม่ค่อยเอาไหนทางกีฬา และ เรื่องเรียน เป็นหน่วยป้องกันจากเอเลี่ยน ทางบก เป็นเพื่อนสนิทกับมิโซระ และซิลเวีย เป็นเด็กที่ซุ่มซ่าม มีความเอาจริงเอาจังสูงมาก แม่หายสาบสูญไปอย่างปริศนา ขณะนี้อาศัยอยู่กับปู่ โอนิกาวาระ ผู้บังคับชาการทางบก

;สึกิชิมะ มิโซระ
:*ให้เสียงโดย:* โยชิคาว่า ยูยะ
:นักเรียนชั้นประถมป.2 ห้อง 3 เป็นเด็กที่ชนชั้นสูง มีความสามารถทางกีฬา การเรียน และ งานบ้าน เป็นหน่วยป้องกันจากเอเลี่ยนน่ารักทางอากาศ เป็นเพื่อนสนิทกับมาโอะและซิลเวีย มีความสามรถสูง แต่ไม่ค่อยเอาจริงเอาจัง อยู่อาศัยกับคุณปู่สิกิชิมะ

;มารุยามะ ซิลเวีย
:*ให้เสียงโดย:* โฮริเอะ ยูอิ
:นักเรียนชั้นประถมป.2 ห้อง 3 เป็นเด็กที่ชอบเอาแต่ใจตนเอง มีความสามารถทางกีฬาสูง และเรื่องเรียน ชอบทะเลมากที่สุด เป็นหน่วยป้องกันทางน้ำ แต่ว่ายน้ำไม่เป็น เป็นเพื่อนสนิทกับมาโอะและมิโซระ ชอบเรียกคุณปู่ของตนว่า เกรนด์ปา หมายถึงปู่ (ในภาษาอังกฤษ) ชอบคุณปู่มารุยามะเอามากๆ

;มิชิมะ คาโกเมะ
:*ให้เสียงโดย:* นางาซาว่า มิกิ
:พันเอกหน่วยป้องกันทางบก เธอถูกมอบหมายให้เป็นครูประชั้นของพวกมาโอะเพื่อคอยคุ้มกันมาโอะ เพื่อปู่ของมาโอะที่เธอหลงรัก

;โอโซระ ยูริโกะ
:*ให้เสียงโดย:* มันนากะ ยูกิโกะ
:ยูริโกะ, หรือ รุ่นพี่ยูริโกะ เป็นประธานนักเรียนโรงเรียนมัธยมปลาย เธอเป็นลูกครึ่งเอเลี่ยน (พ่อเธอเป็นมนุษย์ แต่แม่เธอเป็นเอเลี่ยน) ทำให้เธอมีหูแมวซึ่งจะโผล่ออกมาเวลาที่เธอตกใจหรือหงุดหงิด ซึ่งหูแมวของเธอนั้นเป็นสิ่งที่ทำให้เกิดความน่ารักแต่เธอรู้สึกว่ามันเป็นส่วนด้อยของเธอ ที่คอยขัดขวางการทำภารกิจต่างๆ ยูริโกะนั้นชอบมาโอะและเพื่อนของมาโอะมาก ทำให้เธอปกป้องพวกมาโอะจากการทำร้ายของเอลี่ยน

;โนกิ มินามิ
:*ให้เสียงโดย:* อิอุระ ไอ

;โอนิกาวาระ ริคุชิโร่
:*ให้เสียงโดย:* โนจิมะ อะกิโอะ
:ปู่ของมาโอะ เป็นผู้บัญชาการปราบเอเลี่ยนทางบก รักหลานมาโอะมาก

;สึกิชิมะ โซราจิโร่
:*ให้เสียงโดย:* สึซึกิ คิโยโนบุ

## แหล่งข้อมูลอื่น
* เว็บไซต์ทางการ 
* เว็บไซต์ทางการ  
* เว็บไซต์มาโอะจังของ TOKYO MX  
* AI Love Network เว็บไซต์ของเคน อาคามัตสึ 

หมวดหมู่:การ์ตูนญี่ปุ่น
หมวดหมู่:การ์ตูนสาวน้อยเวทมนตร์
หมวดหมู่:สิ่งมีชีวิตนอกโลกในอนิเมะและมังงะ
หมวดหมู่:กองกำลังป้องกันตนเองญี่ปุ่นในบันเทิงคดี
หมวดหมู่:ซีเบก
แม่น้ำปาย

thumb|250px|แม่น้ำปาย
**แม่น้ำปาย** () คือแม่น้ำที่ไหลผ่านอำเภอปาย อำเภอปางมะผ้า และอำเภอเมืองแม่ฮ่องสอนในจังหวัดแม่ฮ่องสอน  ก่อนที่จะไหลลงไปสู่แม่น้ำสาละวิน ในรัฐกะยา ประเทศพม่า มีต้นสายอยู่ในเทือกเขาถนนธงชัย และเทือกเขาแดนลาว อยู่ในท้องที่ของอำเภอปาย แม่น้ำสายนี้มีความยาวประมาณ 180 กิโลเมตร
thumb|250px|แผนที่แสดงตำแหน่งแม่น้ำปาย

## อ้างอิง

## แหล่งข้อมูลอื่น

ปาย
ปาย
ปาย
ป
หมวดหมู่:พรมแดนธรรมชาติไทย–พม่า
หมวดหมู่:อำเภอปาย
หมวดหมู่:อำเภอปางมะผ้า
หมวดหมู่:อำเภอเมืองแม่ฮ่องสอน
หมวดหมู่:รัฐกะยา
การลักพาพรอสเซอร์พินา

thumb|right|150px|รายละเอียดด้านขวาของรูปสลัก แสดงนิ้วมือของพลูโตกดลึกลงบนผิวเนื้อของ Proserpina

**การลักพาพรอสเซอร์พินา** () เป็นรูปสลักหินอ่อนขนาดใหญ่ ผลงานของจัน โลเรนโซ แบร์นีนี แสดงเหตุการณ์ขณะที่เทพพลูโตเจ้าแห่งยมโลก กำลังลักพาพรอสเซอร์พินา (Proserpina) ธิดาของเทพี Ceres ต่อมาหลังจากที่เทพจูปิเตอร์เข้าไกล่เกลี่ย มารดาของนางจึงได้รับอนุญาตให้พาธิดากลับคืนสู่พื้นโลกเป็นเวลาครึ่งปี และอีกครึ่งปีต้องใช้ชีวิตอยู่ในยมโลก ดังนั้นทุกฤดูใบไม้ผลิ พื้นโลกจึงเต็มไปด้วยมวลไม้ดอกเพื่อต้อนรับนาง

รูปสลักนี้ดำเนินการสร้างระหว่าง ค.ศ. 1621–1622 ต่อมาพระคาร์ดินัล Scipione ได้มอบให้แก่พระคาร์ดินัล Ludovisi เมื่อ ค.ศ. 1622 และตั้งอยู่ทีบ้านพักของ Ludovisi จนกระทั่ง ค.ศ. 1908 ทางการอิตาลีได้ซื้อไปและนำกลับไปตั้งแสดงที่ Galleria Borghese โดยเป็นส่วนหนึ่งของ Borghese Collection โดยแบร์นีนีได้สร้างรูปสลักนี้ด้วยรูปแบบ twisted contrapposto or figura serpentinata pose ซึ่งระลึกถึงแนวคิดจริตนิยม ผสานกับความประทับใจในพลังชีวิตอันแรงกล้า (จากอาการที่พรอสเซอร์พินาใช้มือผลักใบหน้าของพลูโตจนผิวใบหน้ายับย่น และนิ้วมือของพลูโตกดลึกลงไปบนผิวเนื้อของพรอสเซอร์พินา)

เมื่อมองจากด้านซ้าย รูปสลักแสดงท่าทางของพลูโตขณะกำลังกอดรัดพรอสเซอร์พินาพร้อมกับก้าวเดินอย่างรวดเร็วและทรงพลัง ด้านหน้าของรูปสลักแสดงพลูโตโอบอุ้มเหยื่อด้วยความภาคภูมิในชัยชนะ ทางด้านขวาเห็นหยดน้ำตาของพรอสเซอร์พินาขณะนางกำลังสวดอ้อนวอนต่อสวรรค์ สายลมพัดเรือนผมของนางปลิวไสว มีสุนัข 3 หัวซึ่งเป็นผู้เฝ้ายามแห่งนรกกำลังเห่า อาการต่าง ๆ เหล่านี้จากเหตุการณ์นำมาแสดงรวมอยู่ในรูปสลักเพียงรูปเดียว

หมวดหมู่:ประติมากรรม
หมวดหมู่:ศิลปะเกี่ยวกับตำนานเทพ
เคเลบอร์น

**เคเลบอร์น** () เป็นตัวละครในจินตนิยายเรื่อง เดอะลอร์ดออฟเดอะริงส์ ซึ่งประพันธ์โดย เจ. อาร์. อาร์. โทลคีน  เขาเป็นผู้ปกครองอาณาจักรเอลฟ์แห่งลอธลอริเอน ร่วมกับชายาคือเลดี้กาลาเดรียล เป็นบิดาของเคเลเบรียนผู้เป็นภรรยาของเอลรอนด์ เขาจึงเป็นตาของอาร์เวน

ตามร่างปกรณัมของโทลคีน มีการระบุถึงความเป็นมาของเคเลบอร์นอย่างคร่าว ๆ ซึ่งแบ่งได้เป็น 2 แนวทางใหญ่ ๆ ได้แก่
* แนวทางที่ 1 : เคเลบอร์นเป็นเอลฟ์ชาวเทเลริ เป็นหลานปู่ของกษัตริย์โอลเว พบกับกาลาเดรียลตั้งแต่ครั้งอยู่ในแผ่นดินอามัน ได้ร่วมในการกบฏต่อปวงเทพและช่วยเหลือกาลาเดรียลในการเดินทางกลับคืนมามิดเดิลเอิร์ธเพื่อแก้แค้นเฟอานอร์ แนวทางนี้ไม่เป็นที่ยอมรับนักเนื่องจากมีจุดบกพร่องต่อโครงเรื่องในยุคต่อมาหลายจุด
* แนวทางที่ 2 : เคเลบอร์นเป็นเอลฟ์ชาวซินดาร์ เป็นญาติผู้หนึ่งของกษัตริย์ธิงโกลแห่งโดริอัธ พบกับกาลาเดรียลเมื่อครั้งที่นางมาพำนักอยู่กับเทพีเมลิอันระหว่างสงครามชิงอัญมณี แนวทางนี้เป็นโครงเรื่องที่ คริสโตเฟอร์ โทลคีน เลือกมาใช้ในการเรียบเรียงปกรณัมในผลงานเรื่อง ซิลมาริลลิออน

เหตุการณ์หลังจากเคเลบอร์นแต่งงานกับกาลาเดรียล และร่วมในการสงครามกับเซารอนในช่วงยุคที่สอง ก็ยังมีแนวทางของเรื่องที่โทลคีนประพันธ์ไว้เป็นอีกหลายแนว ซึ่งยังไม่ได้สรุปว่าโครงเรื่องที่แท้จริงจะเป็นอย่างไร คริสโตเฟอร์ โทลคีน ได้รวบรวมต้นฉบับต่างๆ เหล่านั้นมาแสดงไว้ในหนังสือเรื่อง Unfinished Tales

## ดูเพิ่ม
* ซิลมาริลลิออน
* Unfinished Tales

หมวดหมู่:ตัวละครในเดอะลอร์ดออฟเดอะริงส์
หมวดหมู่:ตัวละครในซิลมาริลลิออน
หมวดหมู่:เอลฟ์ (มิดเดิลเอิร์ธ)
ปลากระสง

**ปลากระสง** () เป็นปลาน้ำจืดชนิดหนึ่ง มีชื่อวิทยาศาสตร์ว่า *Channa lucius* อยู่ในวงศ์ปลาช่อน (Channidae) มีรูปร่างคล้ายปลาช่อน (*C. striata*) แต่มีส่วนหัวที่แบนกว่า จะงอยปากงอนขึ้นเล็กน้อย และมีรูปร่างที่ป้อมสั้นกว่า สีสันบริเวณลำตัวเป็นสีเขียวมะกอกมีลวดลายคล้ายลายไม้ ลูกปลาขนาดเล็กมีพฤติกรรมอยู่เป็นฝูง มีลายแถบดำพาดตามแนวนอนตลอดตัว  มีสีแดง

มีความยาวเต็มที่ประมาณ 40 เซนติเมตร พบได้ในแหล่งน้ำนิ่งและแหล่งน้ำขนาดใหญ่รวมถึงในบริเวณพื้นที่ป่าพรุด้วยทั่วประเทศไทยและประเทศเพื่อนบ้าน 

นิยมเอามาบริโภคสดและตากแห้งเหมือนปลาในวงศ์ปลาช่อนทั่วไป อีกทั้งสามารถเลี้ยงเป็นปลาสวยงามได้ ซึ่งพฤติกรรมในที่เลี้ยงดุร้ายก้าวร้าว และชอบกระโดด

ปลากระสง ยังมีชื่อเรียกอื่น ๆ อีก เช่น "" ในภาษาอีสาน หรือ "" ในภาษาใต้ ในภาษามลายูเรียกว่า **' ใน[[ภาษาอินโดนีเซีย]]เรียก **' และภาษาเวียดนามเรียกว่า **

รายงานการศึกษาพันธุกรรม ซึ่งตีพิมพ์ในปี พ.ศ. 2560 บ่งชี้ว่า *Channa lucius* เป็นสปีชีส์เชิงซ้อน (species complex)

## อ้างอิง

## แหล่งข้อมูลอื่น
* 
* 
*  ที่ FishBase

กระสง
กระสง
กระสง
กระสง
กระสง
กระสง
หมวดหมู่:ปลาที่พบในนาข้าวและท้องร่องสวน
ธงชาติเยอรมนี

**[[ธงชาติ]][[เยอรมนี]]** มีลักษณะเป็นธงสามสีรูปสี่เหลี่ยมผืนผ้า ขนาดกว้าง 3 ส่วน ยาว 5 ส่วน แบ่งเป็นแถบสี 3 แถบ ตามแนวนอน คือ สีดำ สีแดง และสีทอง มีชื่อเรียกในภาษาเยอรมันว่า ***"Schwarz-Rot-Gold"*** แปลว่า ธงดำ-แดง-ทอง ตามสีของธง

## ต้นกำเนิด

## แบบธงชาติ

## การออกแบบ
มาตรา 22 ของรัฐธรรมนูญสหพันธ์สาธารณรัฐเยอรมนี แห่งกฎหมายเบื้องต้นแห่งสหพันธ์สาธารณรัฐเยอรมนี, ได้บัญญัติไว้ดังนี้: 
:"ธงสหพันธรัฐ มีลักษณะเป็นธงแถบสีดำ-แดง-ทอง."
ข้อความดังกล่าวถูกบัญญัติโดยรัฐบาลสหพันธ์สาธารณรัฐ (เยอรมนีตะวันตก) ในปี ค.ศ. 1950, เป็นธงแถบตามยาวขนาดเท่ากันสามแถบ สัดส่วนธง กว้าง 3 ส่วน ยาว 5 ส่วน; ในสมัยของสาธารณรัฐไวมาร์ ใช้สัดส่วนธง กว้าง 2 ส่วน ยาว 3 ส่วน.

ค่าสีในธงชาติเยอรมนีไม่ได้กำหนดค่าสีอย่างเป็นทางการ และ ในบางโอกาสค่าสีในธงได้มีการเปลี่ยนแปลงนับตั้งแต่นั้น. คณะรัฐมตรีแห่งสหพันธสาธารณรัฐ ได้ประกาศcorporate design สำหรับรัฐบาลสหพันธ์สาธารณรัฐ เมื่อวันที่ 2 มิถุนายน ค.ศ. 1999, มาตรฐานของสีธงชาติ กำหนดตามตารางที่แสดงต่อไปนี้:

thumb|upright=1.5|แบบการสร้างธงชาติเยอรมนี

thumb|ธงแถบดำ-แดง-ทอง. เป็นแบบธงชาติที่นิยมใช้โดยทั่วไป ก่อนมีการออกรัฐบัญญัติแห่งสหพันธรัฐว่าด้วยการออกแบบธงชาติ ค.ศ. 1999. โดยกล่าวถึงแถบสีแดงในธงสว่างขึ้น.

The value given here is an alternative to the following more-complicated combination: Yellow (765&nbsp;g), Red 032 (26&nbsp;g), Black (11&nbsp;g), Transp. White (198&nbsp;g)

### สีเหลือง หรือ สีทอง

## วันธง

ข้อบังคับแห่งสหพันธ์สาธารณรัฐเมื่อวันที่ 22 มีนาคม พ.ศ. 2548 (ค.ศ. 2005), ต้องชักประจำอาคารสำนักงานของทางราชการในทำการปกติหรือวันสำคัญของชาติที่ให้มีการประดับธง. ไม่นับรวมกับวันหยุดของทางราชการ.

[thumb|The  in [Münster with banners displayed in mourning (note the black ribbons atop each mast) after the death of former German president Johannes Rau in 2006]]

## ธงรัฐชาติเยอรมนีในอดีต
### จักรวรรดิโรมันอันศักดิ์สิทธิ์

### ราชรัฐรอยสส์-กรีสส์

### สมาพันธรัฐเยอรมัน

### จักรวรรดิเยอรมัน (ค.ศ. 1848–1849)

### สมาพันธรัฐเยอรมันเหนือ และ จักรวรรดิเยอรมัน

; ธงชาติ

; ธงฉาน

* ธงฉานใช้ร่วมกับธงศึกตั้งแต่ ค.ศ. 1867 เป็นต้นไป

; ธงนาวี

### สาธารณรัฐไวมาร์

### นาซีเยอรมนี (1933–1945)

### เยอรมนีตะวันออก (ค.ศ. 1949–1989)

## ดูเพิ่ม
* ธงในประเทศเยอรมนี
* ธงสหพันธรัฐเยอรมนี (ธงราชการ)
* ธงนาวีบุนเดซเวร์ (ธงนาวี)

## อ้างอิง

## แหล่งข้อมูลอื่น

* 
* All medieval flags of Germany
* ธงชัยเฉลิมพลแห่งกองทัพจักรวรรดิ์เยอรมนี (สมาพันธรัฐเยอรมันเหนือ) 

หมวดหมู่:สัญลักษณ์ของประเทศเยอรมนี

ยเยอรมนี
ปัญญาสชาดก

**ปัญญาสชาดก** เป็นวรรณกรรมทางพระพุทธศาสนาเรื่องเอกที่พระเถระนักปราชญ์ชาวเชียงใหม่ได้รวบรวมเรื่องราวปรัมปราที่เป็นนิทานพื้นถิ่นแพร่หลายในยุคนั้น แล้วนำมารจนาเป็นชาดกขึ้นในระหว่างปี พ.ศ. 2000 - 2200 โดยเขียนไว้ด้วยภาษาบาลี มีทั้งคำประพันธ์ที่เป็นร้อยแก้วและบทคาถาหรือบทร้อยกรองทั้งสิ้น 50 ชาดก

โครงสร้างของปัญญาสชาดกมีลักษณะเลียนแบบนิบาตชาดกหรืออรรถกถาชาดกที่พระสงฆ์ชาวลังกาประพันธ์ไว้ อันประกอบด้วย ปัจจุบันวัตถุ อดีตนิทาน บทคาถาภาษิต และสโมธานหรือประชุมชาดก

## เนื้อเรื่อง
เนื้อหาสาระของปัญญาสชาดกเป็นการพรรณนาถึงเรื่องราวเกี่ยวกับจริยวัตรของตัวละครเอกในเรื่อง คือ พระพุทธเจ้าเมื่อครั้งเสวยพระชาติเป็นพระโพธิสัตว์ซึ่งได้มีปณิธานมุ่งมั่นในการบำเพ็ญบารมีในชาติต่าง ๆ อย่างมั่นคง ไม่ย่อท้อต่อความยากเข็ญและอุปสรรคนานาชนิด โดยปรารถนาสูงสุดเพียงได้บรรลุพระสัมมาสัมโพธิญาณเท่านั้น ซึ่งท้ายที่สุดของแต่ละชาติ พระโพธิสัตว์จะสามารถลุถึงสัมมาสัมโพธิญาณด้วยบารมีที่ถึงพร้อมตามแต่ละชาติ

## ชื่อชาดกของปัญญาสชาดก
### ปฐมภาค
มี 50 ชาดก
* สมุททโฆสชาดก
* สุธนชาดก
* สุธนุชาดก
* รัตนปโชตชาดก
* สิริวิบุลกิตติชาดก
* วิบุลราชชาดก
* สิริจุฑามณชาดก
* จันทราชชาด
* สุภมิตตชาดก
* สิริธรชาดก
* ทุลกบัณฑิตชาดก
* อาทิตชาดก
* ทุกัมมานิกชาดก
* มหาสุรเสนชาดก
* สุวรรณกุมารชาดก
* กนกวรรณราชชาดก
* วิริยบัณฑิตชาดก
* ธรรมโสณฑกชาดก
* สุทัสนชาดก
* วัฏฏังคุลีราชชาดก
* โปราณกบิลราชชาดก
* ธรรมิกบัณฑิตราชชาดก
* จาคทานชาดก
* ธรรมราชชาดก
* นรชีวชาดก
* สุรูปชาดก
* มหาปทุมชาดก
* ภัณฑาคารชาดก
* พหลาคาวีชาดก
* เสตบัณฑิตชาดก
* ปุปผชาดก
* พาราณสิราชชาดก
* พรหมโฆสราชชาดก
* เทวรุกขกุมารชาดก
* สลภชาดก
* สิทธิสารชาดก
* นรชีวกฐินทานชาดก
* อติเทวราชชาดก
* ปาจิตตกุมารชาดก
* สรรพสิทธิชาดก
* สังขปัตตชาดก
* จันทเสนชาดก
* สุวรรณกัจฉปชาดก
* สิโสรชาดก
* วรวงสชาดก
* อรินทมชาดก
* รถเสนชาดก
* สุวรรณสิรสาชาดก
* วนาวนชาดก
* พากุลชาดก

### ปัจฉิมภาค
มี 11 ชาดก
* โสนันทชาดก
* สีหนาทชาดก
* สุวรรณสังขชาดก
* สุรัพภชาดก
* สุวรรณกัจฉปชาดก
* เทวันธชาดก
* สุบินชาดก
* สุวรรณวงศชาดก
* วรนุชชาดก
* สิรสาชาดก
* จันทคาธชาดก

### ชาดกแทรก
มี 3 ชาดก
* ปัญจพุทธพยากรณ์
* ปัญจพุทธศักราชวรรณนา
* อานิสงส์ผ้าบังสุกุล

หมวดหมู่:วรรณคดีไทย
หมวดหมู่:วรรณคดีพุทธศาสนา
หมวดหมู่:วรรณกรรมศาสนาพุทธ
หมวดหมู่:คำศัพท์ศาสนาพุทธ
บางม่วง

**บางม่วง** อาจหมายถึง

* ตำบลบางม่วง (บางใหญ่) อำเภอบางใหญ่ จังหวัดนนทบุรี
* ตำบลบางม่วง (ตะกั่วป่า) อำเภอตะกั่วป่า จังหวัดพังงา
* ตำบลบางม่วง (เมืองนครสวรรค์) อำเภอเมือง จังหวัดนครสวรรค์
* คลองบางม่วง คลองสาขาฝั่งขวาของแม่น้ำเจ้าพระยาสายเก่า
* หาดบางม่วง จังหวัดพังงา
พระทอง

**พระทอง** สามารถหมายถึง

* พระพุทธมหาสุวรรณปฏิมากร วัดไตรมิตรวิทยาราม กรุงเทพมหานคร
* พระผุด วัดพระทอง จังหวัดภูเก็ต
* เกาะพระทอง เกาะหนึ่งในหมู่เกาะระ-เกาะพระทอง
* อุทยานแห่งชาติหมู่เกาะระ-เกาะพระทอง อุทยานแห่งชาติในไทย
* ตำบลเกาะพระทอง อำเภอคุระบุรี จังหวัดพังงา
ล้าน

**ล้าน** สามารถหมายถึง

* ล้าน (จำนวน) หลักของจำนวน มีค่าเท่ากับ 10.00₿เท่าของ แสน
* ศีรษะล้าน 
* เกาะล้าน (พัทยา)
* เกาะล้าน (ตะกั่วป่า) เป็นส่วนหนึ่งของหมู่เกาะระ-เกาะพระทอง
หม่อมเจ้าทิตยาทรงกลด จักรพันธุ์

**หม่อมเจ้าทิตยาทรงกลด จักรพันธุ์** (ราชสกุลเดิม รพีพัฒน์; 21 พฤษภาคม พ.ศ. 2459 - 5 กรกฎาคม พ.ศ. 2553) เป็นพระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา

## พระประวัติ
หม่อมเจ้าทิตยาทรงกลด เป็นพระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา เมื่อวันที่ 21 พฤษภาคม พ.ศ. 2459 ทรงศึกษาระดับมัธยมที่โรงเรียนเซนต์แมรี่ ต่อมาเมื่อมีชันษา 17 ปี ได้เสกสมรสกับหม่อมเจ้าคัสตาวัส จักรพันธุ์ (พระโอรสในพระเจ้าวรวงศ์เธอ กรมหมื่นอนุวัตน์จาตุรนต์) มีโอรส-ธิดา 3 คน คือ
* หม่อมราชวงศ์กทลี สุนทรสิงคาล สมรสกับพันตำรวจเอกวสิฐ สุนทรสิงคาล
*หม่อมราชวงศ์สดศรี ปันยารชุน สมรสกับอานันท์ ปันยารชุน
* หม่อมราชวงศ์ตราจักร จักรพันธุ์ สมรสกับอรวรรณ (สกุลเดิม ตันตยาวนารถ)

ในระหว่างสงครามโลกครั้งที่สอง หม่อมเจ้าทิตยาทรงกลดประทับอยู่ในยุโรป เป็นอาสาสมัครพยาบาลอาสากาชาด เพื่อทรงช่วยเหลือทหารที่ได้รับบาดเจ็บ และทรงติดตามหม่อมเจ้าคัสตาวัส สวามี ไปทรงปฏิบัติกรณียกิจในฐานะภริยาทูต ในประเทศเดนมาร์ก ประเทศสวีเดน และประเทศฟินแลนด์

หม่อมเจ้าทิตยาทรงกลด จักรพันธุ์ สิ้นชีพิตักษัยด้วยพระโรคโลหิตออกใต้เยื่อหุ้มมัตถลุงค์ เมื่อวันที่ 5 กรกฎาคม พ.ศ. 2553 สิริชันษา 94 ปี นับเป็นหม่อมเจ้าองค์สุดท้ายของราชสกุลรพีพัฒน์และจักรพันธุ์ การนี้พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานน้ำหลวงสรงพระศพ ในวันที่ 7 กรกฎาคม พ.ศ. 2553 เวลา 17.30 น. ณ ศาลาเจ้าจอม วัดธาตุทอง และพระราชทานพระพิธีธรรมสวดพระอภิธรรมศพ ทรงรับศพไว้ในพระบรมราชานุเคราะห์ เป็นเวลา 7 วัน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปยังเมรุวัดธาตุทอง ในการพระราชทานเพลิงศพเมื่อวันที่ 13 พฤศจิกายน ปีเดียวกัน

## เครื่องราชอิสริยาภรณ์

## พงศาวลี




## อ้างอิง

* 

* 

หมวดหมู่:หม่อมเจ้าหญิง
หมวดหมู่:ราชสกุลรพีพัฒน์
หมวดหมู่:ราชสกุลจักรพันธุ์
หมวดหมู่:ราชสกุลเสนีวงศ์
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเหรียญรัตนาภรณ์ อ.ป.ร.4‎
หมวดหมู่:ผู้ได้รับเหรียญรัตนาภรณ์ ภ.ป.ร.3
ตะกั่วป่า

**ตะกั่วป่า** อาจหมายถึง
* อำเภอตะกั่วป่า
* จังหวัดตะกั่วป่า
* แม่น้ำตะกั่วป่า
* เป็นคำไทยโบราณหมายถึง ดีบุก

## ดูเพิ่ม
* ตะกั่ว (แก้ความกำกวม)
คึกคัก

**คึกคัก** สามารถหมายถึง

* ตำบลคึกคัก อำเภอตะกั่วป่า จังหวัดพังงา
* หาดคึกคัก ชายหาดในอำเภอตะกั่วป่า
ทรีเบียร์ด

**ทรีเบียร์ด** () เป็นตัวละครในจินตนิยายเรื่อง เดอะลอร์ดออฟเดอะริงส์ ซึ่งประพันธ์โดย เจ. อาร์. อาร์. โทลคีน  
ทรีเบียร์ด เป็นตัวละครเผ่าเอนท์หรือพวกต้นไม้ใหญ่ที่รูปร่างเหมือนคน เอนท์เป็นผู้คุ้มครองป่าแห่งความมืดนามว่า ป่าฟังกอร์น ซึ่งอยู่ระหว่างเมืองไอเซนการ์ดและลอธลอริเอน ครั้งหนึ่งเคยครอบคลุมพื้นที่หลายพันไมล์ทั่วมิดเดิลเอิร์ธ แผ่ขยายไปถึงไชร์ต่อมาต้นไม้ถูกโค่นและเผาไปจำนวนมาก จนเหลือพื้นที่เพียงเล็กน้อยบริเวณทางใต้ของ เทือกเขามิสตี้เท่านั้นอยู่ตลอดมา

เมื่อครั้งเมอร์รี่และปิ๊ปปิ้นหนีการจับกุมของพวกอุรุกไฮ ไปยังป่าฟังกอร์นที่อยู่ใกล้ ๆ พวกเขาหลงทางในป่าและไปสะดุดกับต้นไม้สูงที่น่ากลัวต้นหนึ่งหน้าตาคล้ายกับชายแก่ ซึ่งก็คือทรีเบียร์ดและเขาก็ดูแล ฮอบบิท ทั้งสองเป็นอย่างดี เมอร์รี่และปิ๊บปิ้นพยายามชักจูงให้ทรีเบียร์ดเข้าร่วมสงครามแย่งชิงแหวน แต่เหล่าเอนท์ก็มิได้สนใจแต่อย่างใด จนกระทั่งทรีเบียร์ดรู้ว่าซารูมานหักหลังพวกเขา โดยจะตัดต้นไม้ทั้งหมดในป่าทิ้ง ทำให้เหล่าเอนท์ที่เหลืออยู่ทั้งหมดสร้างกองทัพและลุกฮือขึ้นด้วยความโกรธแค้น พวกเขาช่วยกันรวมพลเอนท์ครั้งสุดท้าย เหล่าเอนท์ซึ่งนำโดยทรีเบียร์ด เข้ายึดหอคอยออร์ธังค์ของพ่อมดขาวซารูมานในไอเซนการ์ด

ทรีเบียร์ดเป็นเอนท์ที่มีอายุเก่าแก่มากที่สุดในโลกตนหนึ่ง โดยเขาเคยร้องเพลงให้เมอร์รี่กับปิ๊บปิ้นฟัง ถึงเรื่องราวในอดีตเมื่อครั้งที่ตัวยังเยาว์ ว่าเคยเดินเล่นอยู่ในป่า *นันทาซาริออน* หรือก็คือแผ่นดินออสซิริอันด์ ดินแดนทางตะวันออกของเบเลริอันด์ ที่ล่มจมลงสู่ใต้มหาสมุทรเมื่อครั้งสิ้นสุดยุคที่หนึ่ง 

หมวดหมู่:ตัวละครในเดอะลอร์ดออฟเดอะริงส์
ฮัลเดียร์

*บทความนี้เกี่ยวกับฮัลเดียร์แห่งลอธลอริเอน*

**ฮัลเดียร์** (Haldir) เป็นตัวละครตัวหนึ่งในจินตนิยายเรื่อง เดอะลอร์ดออฟเดอะริงส์ ซึ่งประพันธ์โดย เจ. อาร์. อาร์. โทลคีน เขาเป็นเผ่าเอลฟ์ ผู้นำกลุ่มผู้พิทักษ์ลอธลอริเอน ซึ่งเชื่อว่าน่าจะเป็นเอลฟ์ชาวซิลวัน 

เมื่อครั้งที่คณะพันธมิตรแห่งแหวนเดินทางมาถึงชายแดนอาณาจักรลอธลอริเอน พวกเขาได้พบกับฮัลเดียร์  เขาเป็นผู้นำทางพาคณะแหวนเข้าสู่ลอธลอริเอน เพื่อเข้าพบกาลาเดรียลและ เคเลบอร์น 

ในเดอะลอร์ดออฟเดอะริงส์ ฉบับภาพยนตร์ ฮัลเดียร์เป็นผู้นำเหล่านักรบจากลอธลอริเอนไปช่วยรักษาป้อมปราการ ในการต่อสู้ที่เฮล์มสดีพ ในดินแดนโรฮัน  เพื่อต่อต้านกองกำลังของซารูมานจากไอเซนการ์ดเอาไว้ ทว่าเขากลับถูกสังหารที่เฮล์มสดีพ หลังจากกำแพงด้านลึกถูกทำลายโดยเพลิงไฟของพวกออร์คได้ไม่นาน

หมวดหมู่:ตัวละครในเดอะลอร์ดออฟเดอะริงส์
หมวดหมู่:เอลฟ์ (มิดเดิลเอิร์ธ)
วัดพระธาตุจอมแจ้ง

**พระธาตุจอมแจ้ง** หรือ **วัดพระธาตุจอมแจ้ง** สามารถหมายถึง

* วัดพระธาตุจอมแจ้ง อำเภอพาน จังหวัดเชียงราย
* วัดพระธาตุจอมแจ้ง อำเภอเทิง จังหวัดเชียงราย
* วัดพระธาตุจอมแจ้ง อำเภอแม่สรวย จังหวัดเชียงราย
* วัดพระธาตุจอมแจ้ง อำเภอแม่แตง จังหวัดเชียงใหม่
* วัดพระธาตุจอมแจ้ง อำเภอเวียงสา จังหวัดน่าน
* วัดพระธาตุจอมแจ้ง อำเภอปัว จังหวัดน่าน
* วัดพระธาตุจอมแจ้ง อำเภอดอกคำใต้ จังหวัดพะเยา
* วัดพระธาตุจอมแจ้ง 
* วัดพระธาตุจอมแจ้ง อำเภอแม่สะเรียง จังหวัดแม่ฮ่องสอน
* วัดพระธาตุจอมแจ้ง อำเภอปาย จังหวัดแม่ฮ่องสอน
* วัดพระธาตุจอมแจ้ง อำเภอวังเหนือ จังหวัดลำปาง
* วัดพระธาตุจอมแจ้ง เมืองพะยาก ประเทศพม่า
* วัดพระธาตุจอมแจ้ง เมืองยอง ประเทศพม่า

## ดูเพิ่ม
* วัดพระธาตุ
* วัดมหาธาตุ
* วัดพระบรมธาตุ
* วัดพระธาตุจอมรุ่ง
* วัดหน้าพระธาตุ

พระธาตุจอมแจ้ง
มาริโอ (แก้ความกำกวม)

**มาริโอ** (Mario) เป็นชื่อผู้ชายในภาษาอิตาลี ฝรั่งเศส โครเอเชีย เช็ก นอร์เวย์ สโลวัก เซอร์เบีย ฮังการี สโลวีเนีย โปแลนด์ สเปน เดนมาร์ก โปรตุเกส โรมาเนีย สวีเดน บัลแกเรีย กรีก เยอรมัน ดัตช์ และอังกฤษของชื่อ มาเรียส ในภาษาละตินในวัฒนธรรมโรมัน

ในประเทศโครเอเชีย ชื่อ "มาริโอ" เป็นชื่อที่ได้รับความนิยมอย่างมากในช่วงทศวรรษ 1970 ถึง 1990 และเป็นชื่อที่พบมากที่สุดในทศวรรษ 1970

บุคคลที่มีชื่อเสียงที่มีชื่อ "มาริโอ" ได้แก่

* มาริโอ (นักร้อง) นักร้องสไตล์อาร์แอนด์บี ชาวอเมริกัน
* มาริออ อานชิช นักเทนนิสชาวโครเอเชีย
* มารีโอ บาโลเตลลี นักฟุตบอลชาวอิตาลี
* มารีโอ ก็อมเม็ส นักฟุตบอลชาวเยอรมัน
* มารีโอ เกิทเซอ นักฟุตบอลชาวเยอรมัน
* มาริโอ แลนซา นักร้องโอเปร่าชาวอเมริกัน
* มาริโอ โลเปซ นักแสดงและพิธีกรชาวอเมริกัน
* มาริออ มันจูกิช นักฟุตบอลชาวโครเอเชีย
* มาริโอ้ เมาเร่อ นักแสดงชาวไทย
* มาริออ ปาชาลิช นักฟุตบอลชาวโครเอเชีย
* มารีโอ ตามัญโญ สถาปนิกชาวอิตาลี ผู้ออกแบบสิ่งก่อสร้างสำคัญของไทย เช่น พระที่นั่งอนันตสมาคม สถานีรถไฟหัวลำโพง เป็นต้น

ตัวละครในเรื่องสมมติ

* มาริโอซีรีส์ เกมที่มีชื่อเสียงเกมหนึ่งของของบริษัทนินเทนโด
** มาริโอ (ตัวละคร)
**ลุยจิ